**Projektas**



**KAZLŲ RŪDOS SAVIVALDYBĖS TARYBA**

**SPRENDIMAS**

**DĖL KAZLŲ RŪDOS SAVIVALDYBĖS DAUGIABUČIŲ GYVENAMŲJŲ NAMŲ IR KITOS PASKIRTIES PASTATŲ SAVININKŲ BENDRIJŲ RĖMIMO programos PATVIRTINIMO**

2024 m. spalio d. Nr. TS-

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 28 dalimi, 15 straipsnio 2 dalies 32 punktu, 15 straipsnio 4 dalimi, 16 straipsnio 1 dalimi, Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatymo 25 straipsnio 1 dalies 2 punktu, 27 straipsnio 2 dalimi, Lietuvos Respublikos Vyriausybės2014 m. gruodžio 3 d. nutarimu Nr. 1362 „Dėl Lietuvos Respublikos Vyriausybės 2001 m. vasario 22 d. nutarimo Nr. 202 „Dėl Specialiojo daugiabučių namų savininkų bendrijų rėmimo fondo savivaldybėse sudarymo ir lėšų naudojimo tvarkos“ pripažinimo netekusiu galios“ Kazlų Rūdos savivaldybės taryba n u s p r e n d ž i a:

1. Patvirtinti Kazlų Rūdos savivaldybės daugiabučių gyvenamųjų namų ir kitos paskirties pastatų savininkų bendrijų rėmimo programą (pridedama).

2. Pripažinti netekusiais galios:

2.1. Kazlų Rūdos savivaldybės tarybos 2012 m. sausio 30 d. sprendimą Nr. TS IV(12)-1420 „Dėl Specialiojo daugiabučių namų savininkų bendrijų rėmimo fondo nuostatų patvirtinimo ir fondo tarybos sudarymo“;

2.2. Kazlų Rūdos savivaldybės tarybos 2013 m. kovo 27 d. sprendimą Nr. TS IV(26)-1806 „Dėl Lėšų, skirtų daugiabučių namų savininkų bendrijų rėmimui vykdyti, naudojimo tvarkos aprašo patvirtinimo“;

2.3. Kazlų Rūdos savivaldybės tarybos 2013 m. balandžio 24 d. sprendimą Nr. TS IV(27)-1860 „Dėl Specialiojo daugiabučių namų savininkų bendrijų rėmimo fondo nuostatų patvirtinimo“.

3. Paskelbti šį sprendimą Teisės aktų registre ir Kazlų Rūdos savivaldybės interneto svetainėje.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

PATVIRTINTA

Kazlų Rūdos savivaldybės tarybos

2024 m. spalio d. sprendimu

Nr. TS-

**KAZLŲ RŪDOS SAVIVALDYBĖS DAUGIABUČIŲ GYVENAMŲJŲ NAMŲ**

**IR KITOS PASKIRTIES PASTATŲ SAVININKŲ BENDRIJŲ**

**RĖMIMO PROGRAMA**

**I SKYRIUS**

**BENDROSIOS NUOSTATOS**

1. Kazlų Rūdos savivaldybės daugiabučių gyvenamųjų namų ir kitos paskirties pastatų savininkų bendrijų rėmimo programos (toliau tekste – Programa) paskirtis – Lietuvos Respublikos civilinio kodekso 4.85 straipsnyje nustatyta tvarka teikti paramą Kazlų Rūdos savivaldybės (toliau tekste – ir Savivaldybė) daugiabučių gyvenamųjų namų ir kitos paskirties pastatų savininkams (toliau tekste – ir Savininkai) bendrijų steigimui bei šių namų ir kitos paskirties pastatų bendrojo naudojimo objektų valdytojams / daugiabučio gyvenamojo namo ir kitos paskirties pastato savininkų (bendrasavininkų) bendrosios nuosavybės administratorius (toliau tekste – Valdytojas (-ai), siekiant atnaujinti ir (ar) renovuoti bendrojo naudojimo objektus, pritaikyti tam tikrus bendro naudojimo objektus tikslingam naudojimui, skatinti valstybinėje žemėje esančių daugiabučių gyvenamųjų namų bei kitos paskirties pastatų eksploatavimui reikalingų bendrojo naudojimo žemės sklypų valdymo teisių įregistravimą, kad būtų įteisintas faktiškai naudojamų teritorijų – daugiabučių gyvenamųjų namų ir kitos paskirties pastatų inžinerinės infrastruktūros ir erdvių prie daugiabučių gyvenamųjų namų ir kitos paskirties pastatų valdymas ir jų naudojimas.

2. Programa parengta vadovaujantis Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatymu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos biudžeto sandaros įstatymu ir kitais teisės aktais.

3. Programai skirtos lėšos kiekvienais metais numatomos Savivaldybės biudžete, Savivaldybės strateginio veiklos plano 2 programos „Ekonominio konkurencingumo didinimas“ priemonėje „Daugiabučių namų savininkų bendrijų rėmimas“, taip pat Lietuvos Respublikos valstybės biudžeto dotacijos, labdara, parama bei kitos lėšos.

4. Prašymus lėšoms gauti nagrinėja ir vertina Kazlų Rūdos savivaldybės administracijos (toliau tekste – Administracija) direktoriaus įsakymu sudaryta Kazlų Rūdos savivaldybės daugiabučių gyvenamųjų namų ir kitos paskirties pastatų savininkų bendrijų rėmimo programos lėšų skyrimo komisija (toliau tekste – Komisija). Komisiją sudaro ne mažiau kaip 5 nariai. Komisija savo darbe vadovaujasi šia Programa bei Komisijos darbo reglamentu, kurį tvirtina Administracijos direktorius.

5. Programoje vartojamos sąvokos:

5.1. **Daugiabutis namas** – trijų ir daugiau butų gyvenamasis namas. Daugiabučiame name gali būti ir negyvenamųjų patalpų – prekybos, administracinių, viešojo maitinimo ir kitų.

5.2. **Pastato bendrojo naudojimo objektai** – bendrosios pastato konstrukcijos – pagrindinės pastato konstrukcijos (pamatai, visos laikančiosios sienos ir kolonos, išorinės sienos ir vidinės pertvaros, atskiriančios bendrojo naudojimo patalpas nuo skirtingiems savininkams priklausančių butų ir kitų patalpų, perdangos, stogas, fasado architektūros detalės ir išorinės (fasado) konstrukcijos (balkonų, lodžijų ir terasų laikančiosios konstrukcijos, aptvarai, stogeliai, išorės durys, išoriniai laiptai), tarpaukštinių laiptų konstrukcijos, nuožulnos), bendrosios pastato inžinerinės sistemos – pastato bendrojo naudojimo mechaninė, elektros, dujų, šilumos, sanitarinės technikos ir kita įranga (įskaitant pastato elektros skydinę, šilumos punktą, šildymo ir karšto vandens sistemos vamzdynus ir radiatorius, vandentiekio ir kanalizacijos vamzdynus, rankšluosčių džiovintuvus), pastato bendrojo naudojimo patalpos ir kitos pastato dalys – pastato laiptinės, holai, koridoriai, galerijos, palėpės, sandėliai, rūsiai, pusrūsiai ir kitos patalpos, bendrojo naudojimo balkonai, lodžijos, terasos, jeigu jie nuosavybės teise nepriklauso atskiriems savininkams, vietiniai inžineriniai tinklai – kaip ši sąvoka apibrėžta Lietuvos Respublikos statybos įstatyme, bendrojo naudojimo žemės sklypas – bendrosios dalinės nuosavybės teise ar kitais įstatymų nustatytais pagrindais daugiabučių gyvenamųjų namų ar kitos paskirties pastatų savininkų naudojamas ir (ar) valdomas žemės sklypas.

5.3. **Priedanga** – statinys, patalpa, inžinerinis įrenginys ar kitas objektas, galintis sudaryti sąlygas gyventojams trumpą laiko tarpą išvengti gyvybei ar sveikatai pavojingų veiksnių oro pavojaus atveju, taip pat apsaugoti nuo netiesioginio apšaudymo ir (ar) kitų kinetinių grėsmių karinės agresijos metu (atakų iš orlaivių, raketų, artilerijos ugnies sukeltų sprogimo smūgio bangų, skeveldrų, nuolaužų ar atsitiktinių kulkų).

5.4. **Priedangos įrengimo darbai (paslaugos)** – priemonės, nurodytos Programos 8 priede.

6. Kitos Programoje vartojamos sąvokos suprantamos taip, kaip jos apibrėžtos Lietuvos Respublikos valstybės paramos daugiabučiams namams atnaujinti (modernizuoti) įstatyme, Lietuvos Respublikos teisės aktuose, reglamentuojančiuose statinių techninės ir naudojimo priežiūros tvarką, krizių valdymą bei civilinę saugą ar kituose Lietuvos Respublikos teisės aktuose.

**II SKYRIUS**

**PROGRAMOS TIKSLAS**

7. Programos tikslas – skatinti daugiabučių gyvenamųjų namų ir kitos paskirties pastatų savininkus bei Valdytojus:

7.1. steigti daugiabučių gyvenamųjų namų ir kitos paskirties pastatų savininkų bendrijas (toliau tekste – Bendrijos);

7.2. saugoti, atnaujinti, modernizuoti Savivaldybės gyventojų gyvenamąjį fondą;

7.3. likviduoti daugiabučių gyvenamųjų namų ir kitos paskirties pastatų techninius defektus, kurie kelia grėsmę namo / pastato ar atskirų jų konstrukcijų stabilumui ir (ar) žmonių saugumui, atnaujinant ar renovuojant bendrojo naudojimo objektus, atskiras jų dalis pritaikant tikslingam naudojimui, didinant namo ar pastato energijos naudojimo efektyvumą, pagerinant gyventojų gyvenimo kokybę bei komforto sąlygas, sudarant sąlygas gyventojams trumpą laiko tarpą išvengti gyvybei ar sveikatai pavojingų veiksnių oro pavojaus atveju, taip pat apsaugant juos nuo netiesioginio apšaudymo ir (ar) kitų kinetinių grėsmių karinės agresijos metu (atakų iš orlaivių, raketų, artilerijos ugnies sukeltų sprogimo smūgio bangų, skeveldrų, nuolaužų ar atsitiktinių kulkų);

7.4. įsiteisinti valstybinėje žemėje esančių ir daugiabučių gyvenamųjų namų ir kitos paskirties pastatų eksploatavimui reikalingų bendrojo naudojimo žemės sklypų valdymo teises, kad būtų užtikrinta daugiabučių gyvenamųjų namų ir kitos paskirties pastatų inžinerinės infrastruktūros teritorijų ir erdvių valdymas gyventojų poreikiams tenkinti.

**III SKYRIUS**

**PROGRAMOS UŽDAVINIAI**

8. Užtikrinti, kad Programos įgyvendinimui skiriamos lėšos:

8.1. skatintų Savininkus kurti Bendrijas;

8.2. skatintų Valdytojus įgyvendinti energiją taupančias priemones, rūpintis gyvenamuoju fondu ir supančia aplinka, padėtų išvengti bendrijų, jungtinės veiklos dalyvių ir administratoriaus valdomų daugiabučių gyvenamųjų namų techninių defektų, kurie kelia grėsmę namo / pastato ar atskirų jų konstrukcijų stabilumui ir (ar) žmonių saugumui;

8.3. įtakotų daugiabučių gyvenamųjų namų ir kitos paskirties pastatų atitikimą teisės aktuose numatytų esminių statinio reikalavimų visumą;

8.4. prisidėtų prie visuomenės švietimo tokių namų ir pastatų energinio naudingumo didinimo ir energijos taupymo klausimais ir informavimo apie bendrijų rėmimo programą;

8.5. skatintų Valdytojus įsiteisinti valstybinėje žemėje esančių ir daugiabučių gyvenamųjų namų bei kitos paskirties pastatų eksploatavimui reikalingų bendrojo naudojimo žemės sklypų valdymo teises, kad būtų užtikrinta daugiabučių gyvenamųjų namų bei kitos paskirties pastatų inžinerinės infrastruktūros teritorijų ir erdvių valdymas vietos gyventojų poreikiams tenkinti (pvz., įvažoms, šaligatviams, vaikų žaidimo, automobilių stovėjimo aikštelėms).

**IV SKYRIUS**

**PROGRAMOS LĖŠŲ ŠALTINIS IR JŲ NAUDOJIMAS**

9. Programos asignavimų valdytojas yra Administracijos skyrius, kuruojantis paramos Bendrijoms klausimus.

9. Programos lėšos, kurių šaltinis nurodytas Programos 3 punkte ir neviršijant šiai Programai skirtų lėšų, naudojamos:

9.1. Daugiabučių gyvenamųjų namų ir kitos paskirties pastatų techniniams defektams, kurie kelia grėsmę namo / pastato ar jų konstrukcijų stabilumui ir (ar) žmonių saugumui, pašalinti – skiriama ne daugiau kaip 30 proc. reikalingos sumos;

9.2. Žemės sklypų prie daugiabučių gyvenamųjų namų ir kitos paskirties pastatų formavimo dokumentams parengti ir įteisinti – skiriama ne daugiau kaip 20 proc. reikalingos sumos;

9.3. Daugiabučių gyvenamųjų namų ir kitos paskirties pastatų savininkų bendrijų steigimosi išlaidoms kompensuoti – skiriama ne daugiau kaip 20 proc. reikalingos sumos;

9.4. Daugiabučių gyvenamųjų namų ir kitos paskirties pastatų bendrojo naudojimo objektų atnaujinimo ar modernizavimo projektų investicinių planų ir energetinio naudingumo sertifikatų parengimo išlaidoms kompensuoti – skiriama ne daugiau kaip 30 proc. reikalingos sumos;

9.5. Daugiabučių gyvenamųjų namų ir kitos paskirties pastatų aplinkai gerinti (įvažoms, vaikų žaidimo, automobilių stovėjimo aikštelėms, apsaugos įrangai, apšvietimui, komunalinių atliekų konteinerių vietoms įrengti ir kt.); įsiteisinus žemės sklypą prie daugiabučio gyvenamojo namo / kitos paskirties pastato – skiriama ne daugiau kaip 20 proc. reikalingos sumos.

9.6. Daugiabučių gyvenamųjų namų ir kitos paskirties pastatų bendrojo naudojimo objektams remontuoti, įsiteisinus žemės sklypą prie daugiabučio gyvenamojo namo ar kitos paskirties pastato – skiriama ne daugiau kaip 20 proc. reikalingos sumos.

9.7. Priedangos įrengimo daugiabučiuose gyvenamuosiuose namuose ir kitos paskirties pastatuose priemonėms, nurodytoms Programos 8 priede, įgyvendinti – skiriama ne daugiau kaip 20 proc. reikalingos sumos.

10. Veiklos, nurodytos Programos 9.4, 9.5, 9.6 ir 9.7 papunkčiuose, turi būti įgyvendintos per 12 mėnesių nuo Savivaldybės vykdomosios institucijos priimto sprendimo skirti finansavimą. Neįgyvendinus veiklų per nustatytą terminą, Savininkai ar Valdytojai dėl finansavimo skyrimo turi kreiptis pakartotinai Programos V skyriuje nustatyta tvarka.

11. Veikloms, nurodytoms Programos 9.4, 9.5, 9.6 ir 9.7 papunkčiuose, finansavimas skiriamas ne dažniau kaip vieną kartą per trejus metus (terminas skaičiuojamas nuo Savivaldybės vykdomosios institucijos priimto sprendimo apmokėti už ankstesnio Prašymo atliktus darbus).

12. Per finansinius metus vienam daugiabučiui gyvenamajam namui / kitos paskirties pastatui skiriama kompensacijos dalis skiriama, atsižvelgiant į Savivaldybės biudžeto priemonės asignavimus.

13. Jeigu veikos, nurodytos Programos 9 punkte, buvo ar bus finansuojamos Europos Sąjungos lėšomis, joms vykdyti pagal šią Programą lėšos neskiriamos.

14. Kitos, Programos 9 punkte nenurodytos, išlaidos gali būti kompensuojamos tik Savivaldybės tarybos sprendimu.

15. Jeigu su išlaidų kompensavimo prašymu pateikti ne visi Programos atitinkamuose prieduose nurodyti dokumentai, kurių trūkstant Komisija negali priimti sprendimo dėl kompensacinės išmokos, Savininkas ar Valdytojas per Komisijos nustatytą terminą, ne trumpesnį kaip 7 kalendorinės dienos ir ne ilgesnį kaip 14 kalendorinių dienų, turi pateikti trūkstamus dokumentus ir (ar) patikslinti išlaidų kompensavimo prašymą. Jei per nurodytą terminą išlaidų kompensavimo prašymas nepatikslinamas ar nepateikiami trūkstami dokumentai ir nenurodomos priežastys, dėl kurių nebuvo galima per nurodytą terminą patikslinti išlaidų kompensavimo prašymo, išlaidų kompensavimo prašymas atmetamas.

16. Lėšos skiriamos Administracijos direktoriaus įsakymu, atsižvelgiant į Komisijos rekomendacijas.

17. Administracijos Buhalterinės apskaitos skyrius Programos 19 punkte nurodytam asmeniui skirtas Programos lėšas perveda į jo nurodytą sąskaitą.

18. Visus su finansine parama susijusius dokumentus saugo Programos asignavimų valdytojas. Nepanaudotos lėšos, baigiantis biudžetiniams metams, perskirstomos kitoms Savivaldybės reikmėms.

**V SKYRIUS**

**PATEIKIAMI DOKUMENTAI IR VERTINIMO KRITERIJAI**

19. Galimi prašymų pateikėjai - daugiabučio gyvenamojo namo ir kitos paskirties pastato savininkų įgaliotas asmuo arba tokio namo ar pastato bendrijos įgaliotas asmuo, arba daugiabučio gyvenamojo namo ir kitos paskirties pastato savininkų (bendrasavininkų) jungtinės veiklos sutarties dalyvių įgaliotas asmuo, arba šių namų ir kitos paskirties pastatų bendrojo naudojimo objektų valdytojai / daugiabučio gyvenamojo namo ir kitos paskirties pastato savininkų (bendrasavininkų) bendrosios nuosavybės administratoriai (toliau tekste – Pateikėjai).

20. Pateikėjai, norintys pasinaudoti Programos teikiama parama, turi iki einamųjų metų spalio 1 d. Administracijos direktoriui elektroninėmis priemonėmis, pasirašę elektroniniu kvalifikuotu parašu arba fiziniu (popieriniu) variantu pateikti prašymą (žr. Programos priedai) skirti lėšas su nurodyta išlaidų suma (prašymai registruojami Savivaldybės / Administracijos priimamajame) su pridedamais dokumentais.

21. Pridedamų dokumentų kopijos turi būti patvirtintos Pateikėjų arba juos atstovaujančių asmenų parašais.

22. Už pateiktų duomenų teisingumą atsako Pateikėjai.

23. Programos vertinimo kriterijai:

23.1. lėšų poreikio tikslingumas;

23.2. numatomų atlikti darbų ir (ar) paslaugų ekonomiškumas;

23.3. išlaidos patirtos einamaisiais metais;

23.4. atlikti priskirto žemės sklypo kadastriniai matavimai, įregistruoti Nekilnojamojo turto registre;

23.5. kompleksiškai tvarkoma, prižiūrima ir estetiškai atrodanti gyvenamojo namo ar kitos paskirties pastato teritorija ir aplinka;

23.6. atlikta ar pradėta gyvenamojo namo ar kitos paskirties pastato renovacija, nudažytas, atnaujintas namo / pastato fasadas ir pan.

**VI SKYRIUS**

**PROGRAMOS LĖŠŲ NAUDOJIMO KONTROLĖ**

23. Lėšų apskaitą tvarko Administracijos Buhalterinės apskaitos skyrius.

24. Paaiškėjus, kad Pateikėjai, pateikdami prašymą, nurodė tikrovės neatitinkančius duomenis, Savivaldybės administracija inicijuoja teisines priemones skirtoms ir išmokėtoms Programos lėšoms susigrąžinti.

25. Pasibaigus finansiniams metams, bet ne vėliau kaip iki Savivaldybės tarybos posėdžio, kuriame numatyta tvirtinti Savivaldybės biudžetą,  Administracijos skyrius, kuruojantis Bendrijas, parengia ir Savivaldybės tarybai pateikia tvirtinti Programos lėšų panaudojimo ataskaitą.

26. Lėšų naudojimo kontrolę atlieka Savivaldybės Kontrolės ir audito tarnyba, Administracijos Centralizuotas vidaus audito skyrius.

**VII SKYRIUS**

**BAIGIAMOSIOS NUOSTATOS**

27. Ši Programa gali būti keičiama, papildoma ir pripažįstama netekusia galios Savivaldybės tarybos sprendimu.

28. Ginčai, kilę Programos vykdymo metu, sprendžiami Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kazlų Rūdos savivaldybės daugiabučių

gyvenamųjų namų ir kitos paskirties pastatų

savininkų bendrijų rėmimo programos

1 priedas

..................................................................................

(vardas, pavardė arba juridinio asmens pavadinimas

..............................................................................................................

(gyvenamosios vietos / buveinės adresas, telefono Nr., el. p. adresas)

Kazlų Rūdos savivaldybės administracijai

**PRAŠYMAS**

**DĖL LĖŠŲ SKYRIMO DAUGIABUČIO GYVENAMOJO NAMO /**

**KITOS PASKIRTIES PASTATO TECHNINIAMS DEFEKTAMS PAŠALINTI**

20..... m. .................... mėn. ..... d.

Kazlų Rūdas

Vadovaujantis Kazlų Rūdos savivaldybės daugiabučių gyvenamųjų namų ir kitos paskirties pastatų savininkų bendrijų rėmimo programos 9.1 papunkčiu, prašome skirti daugiabučio gyvenamojo namo / kitos paskirties pastato techninių defektų pašalinimui 30 proc. reikalingos sumos – .............................. eurų.

Nurodyti savo investicijų dalį, trūkstamų lėšų poreikį: ...................................................... eurų.

PRIDEDAMA:

1. Daugiabučio gyvenamojo namo / kitos paskirties pastato techninę būklę patvirtinantis dokumentas (jo kopija).

2. Numatomų atlikti darbų ar paslaugų komerciniai pasiūlymai (jų kopijos), \_\_\_ vnt.

3. Pateikėjo atsiskaitomosios sąskaitos numeris, į kurią bus pervedamos skirtos lėšos.

Prašymą pateikė: .............................. ..................................................

(parašas) (vardas, pavardė)

Kazlų Rūdos savivaldybės daugiabučių

gyvenamųjų namų ir kitos paskirties pastatų

savininkų bendrijų rėmimo programos

2 priedas

....................................................................................

(vardas, pavardė arba juridinio asmens pavadinimas)

..............................................................................................................

(gyvenamosios vietos / buveinės adresas, telefono Nr., el. p. adresas)

Kazlų Rūdos savivaldybės administracijai

**PRAŠYMAS**

**DĖL LĖŠŲ SKYRIMO ŽEMĖS SKLYPO PRIE DAUGIABUČIO GYVENAMOJO NAMO / KITOS PASKIRTIES PASTATO FORMAVIMO DOKUMENTAMS PARENGTI IR ĮTEISINTI**

20..... m. .................... mėn. ..... d.

Kazlų Rūda

Vadovaujantis Kazlų Rūdos savivaldybės daugiabučių gyvenamųjų namų ir kitos paskirties pastatų savininkų bendrijų rėmimo programos 9.2 papunkčiu, prašome skirti žemės sklypo prie daugiabučio gyvenamojo namo / kitos paskirties pastato formavimo dokumentams parengti ir įteisinti 20 proc. reikalingos sumos – .............................. eurų.

Nurodyti savo investicijų dalį, trūkstamų lėšų poreikį: ...................................................... eurų.

PRIDEDAMA:

1. Daugiabučio gyvenamojo namo / kitos paskirties pastato savininkų ar jų bendrijos pritarimas dėl Pateikėjo prašymo Programos lėšoms gauti (jo kopija).

2. Numatomų atlikti darbų ar paslaugų komerciniai pasiūlymai (jų kopijos), ..... vnt.

3. Pateikėjo atsiskaitomosios sąskaitos numeris, į kurią bus pervedamos skirtos lėšos.

Prašymą pateikė: .............................. ..................................................

(parašas) (vardas, pavardė)

Kazlų Rūdos savivaldybės daugiabučių

gyvenamųjų namų ir kitos paskirties pastatų

savininkų bendrijų rėmimo programos

3 priedas

....................................................................................

(vardas, pavardė arba juridinio asmens pavadinimas)

...............................................................................................................

(gyvenamosios vietos / buveinės adresas, telefono Nr., el. p. adresas )

Kazlų Rūdos savivaldybės administracijai

**PRAŠYMAS**

**DĖL DAUGIABUČIO GYVENAMOJO NAMO SAVININKŲ / KITOS PASKIRTIES PASTATO BENDRIJOS STEIGIMOSI IŠLAIDŲ KOMPENSAVIMO**

20..... m. .................... mėn. ..... d.

Kazlų Rūda

Vadovaujantis Kazlų Rūdos savivaldybės daugiabučių gyvenamųjų namų ir kitos paskirties pastatų savininkų bendrijų rėmimo programos 9.3 papunkčiu, prašome kompensuoti daugiabučio gyvenamojo namo / kitos paskirties pastato savininkų bendrijos steigimosi išlaidas 20 proc. reikalingos sumos – ............................... Eur

Nurodyti savo investicijų dalį, trūkstamų lėšų poreikį: ...................................................... eurų.

PRIDEDAMA:

1. Patirtas išlaidas patvirtinantys dokumentai (jų kopijos).

2. Daugiabučio gyvenamojo namo / kitos paskirties pastato savininkų pritarimas dėl Pateikėjo prašymo Programos lėšoms gauti (jo kopija).

3. Daugiabučio gyvenamojo namo / kitos paskirties pastato savininkų bendrijos įregistravimo faktą patvirtinantis dokumentas (jo kopija).

4. Pateikėjo atsiskaitomosios sąskaitos numeris, į kurią bus pervedamos skirtos lėšos.

Prašymą pateikė: ................................. ..............................................

(parašas) (vardas, pavardė)

Kazlų Rūdos savivaldybės daugiabučių

gyvenamųjų namų ir kitos paskirties pastatų

savininkų rėmimo programos

4 priedas

....................................................................................

(vardas, pavardė arba juridinio asmens pavadinimas)

..............................................................................................................

(gyvenamosios vietos / buveinės adresas, telefono Nr., el. p. adresas)

Kazlų Rūdos savivaldybės administracijai

**PRAŠYMAS**

**DĖL LĖŠŲ SKYRIMO DAUGIABUČIO GYVENAMOJO NAMO /**

**KITOS PASKIRTIES PASTATO BENDROJO NAUDOJIMO OBJEKTŲ ATNAUJINIMO AR MODERNIZAVIMO PROJEKTO INVESTICINIO PLANO IR ENERGETINIO NAUDINGUMO SERTIFIKATO PARENGIMO IŠLAIDŲ KOMPENSAVIMO**

20..... m. ..................... mėn. ..... d.

Kazlų Rūda

Vadovaujantis Kazlų Rūdos savivaldybės daugiabučių gyvenamųjų namų ir kitos paskirties pastatų savininkų bendrijų rėmimo programos 9.4 papunkčiu, prašome kompensuoti daugiabučio namo bendrojo naudojimo objektų atnaujinimo ar modernizavimo projekto investicinio plano ir energetinio naudingumo sertifikato parengimą 30 proc. reikalingos sumos – ............................. eurų.

Nurodyti savo investicijų dalį, trūkstamų lėšų poreikį: ...................................................... eurų.

PRIDEDAMA:

1. Daugiabučio gyvenamojo namo / kitos paskirties pastatų savininkų ar jų bendrijos pritarimas dėl Pateikėjo prašymo Programos lėšoms gauti (jo kopija).

2. Patirtas išlaidas patvirtinantys dokumentai (jų kopijos).

3. Daugiabučio gyvenamojo namo / kitos paskirties pastato bendrojo naudojimo objektų atnaujinimo ir (ar) modernizavimo projekto investicinis planas ir energetinio naudingumo sertifikatas (jų kopijos);

4. Paslaugų teikimo sutartis (jos kopija).

5. Pateikėjo atsiskaitomosios sąskaitos numeris, į kuri bus pervedamos skirtos lėšos.

Prašymą pateikė: ................................. ..............................................

(parašas) (vardas, pavardė)

Kazlų Rūdos savivaldybės daugiabučių

gyvenamųjų namų ir kitos paskirties pastatų

savininkų bendrijų rėmimo programos

5 priedas

....................................................................................

(vardas, pavardė arba juridinio asmens pavadinimas)

..............................................................................................................

(gyvenamosios vietos / buveinės adresas, telefono Nr., el. p. adresas)

Kazlų Rūdos savivaldybės administracijai

**PRAŠYMAS**

**DĖL LĖŠŲ SKYRIMO DAUGIABUČIO GYVENAMOJO NAMO /**

**KITOS PASKIRTIES PASTATO APLINKAI GERINTI**

20..... m. .................... mėn. ..... d.

Kazlų Rūda

Vadovaujantis Kazlų Rūdos savivaldybės daugiabučių gyvenamųjų namų ir kitos paskirties pastatų savininkų bendrijų rėmimo programos 9.5 papunkčiu, prašome skirti daugiabučio namo aplinkai gerinti (įvažoms, vaikų žaidimo, automobilių stovėjimo aikštelėms, apsaugos įrangai, apšvietimui, komunalinių atliekų konteinerių vietoms įrengti – *norimą pabraukti*), įsiteisinus žemės sklypą prie daugiabučio gyvenamojo namo / kitos paskirties pastato, 20 proc. reikalingos sumos – ................................. eurų.

Nurodyti savo investicijų dalį, trūkstamų lėšų poreikį: ...................................................... eurų.

PRIDEDAMA:

1. Daugiabučio gyvenamojo namo / kitos paskirties pastatų savininkų ar jų bendrijos pritarimas dėl Pateikėjo prašymo Programos lėšoms gauti (jo kopija).

2. Numatomų atlikti darbų ar paslaugų komerciniai pasiūlymai (jų kopijos), 3 vnt.

3. Žemės sklypo prie daugiabučio gyvenamojo namo / kitos paskirties pastato įteisinimą, nuosavybę ar kitą valdymo formą patvirtinantys dokumentai (jų kopijos).

4. Pateikėjo atsiskaitomosios sąskaitos numeris, į kuri bus pervedamos skirtos lėšos.

Prašymą pateikė: ................................ .............................................................

(parašas) (vardas, pavardė)

Kazlų Rūdos savivaldybės daugiabučių

gyvenamųjų namų ir kitos paskirties pastatų

savininkų bendrijų rėmimo programos

6 priedas

....................................................................................

(vardas, pavardė arba juridinio asmens pavadinimas)

..............................................................................................................

(gyvenamosios vietos / buveinės adresas, telefono Nr., el. p. adresas)

Kazlų Rūdos savivaldybės administracijai

**PRAŠYMAS**

**DĖL LĖŠŲ SKYRIMO DAUGIABUČIO GYVENAMŲJO NAMO /**

**KITOS PASKIRTIES PASTATO BENDROJO NAUDOJIMO OBJEKTAMS REMONTUOTI**

20..... m. .................... mėn. ..... d.

Kazlų Rūda

Vadovaujantis Kazlų Rūdos savivaldybės daugiabučių gyvenamųjų namų ir kitos paskirties pastatų bendrijų rėmimo programos tvarkos aprašo 9.6 papunkčiu, prašome skirti daugiabučio namo / kitos paskirties pastato bendrojo naudojimo objektams remontuoti, įsiteisinus žemės sklypą prie daugiabučio gyvenamojo namo / kitos paskirties pastato, 20 proc. reikalingos sumos – .............................. eurų.

Nurodyti savo investicijų dalį, trūkstamų lėšų poreikį: .............................. eurų.

PRIDEDAMA:

1. Daugiabučio gyvenamojo namo / kitos paskirties pastato savininkų ar jų bendrijos pritarimas dėl Pateikėjo prašymo Programos lėšoms gauti (jo kopija).

2. Numatomų atlikti darbų ar paslaugų komerciniai pasiūlymai (jų kopijos), 3 vnt.

3. Žemės sklypo prie daugiabučio gyvenamojo namo / kitos paskirties pastato įteisinimą, nuosavybę ar kitą valdymo formą patvirtinantys dokumentai (jų kopijos).

4. Pateikėjo atsiskaitomosios sąskaitos numeris, į kuri bus pervedamos skirtos lėšos.

Prašymą pateikė: .............................. ........................................................

(parašas) (vardas, pavardė)

Kazlų Rūdos savivaldybės daugiabučių gyvenamųjų namų ir kitos paskirties pastatų

savininkų bendrijų rėmimo programos

7 priedas

...............................................................................................

(vardas, pavardė arba juridinio asmens pavadinimas, kodas)

..............................................................................................................

(gyvenamosios vietos / buveinės adresas, telefono Nr., el. p. adresas)

Kazlų Rūdos savivaldybės administracijai

**PRAŠYMAS**

**DĖL LĖŠŲ SKYRIMO PRIEDANGOS ĮRENGIMO DAUGIABUČIUOSE GYVENAMUOSIUOSE NAMUOSE / KITOS PASKIRTIES PASTATUOSE PRIEMONĖMS ĮGYVENDINTI**

20..... m. .................... mėn. ..... d.

Kazlų Rūda

Vadovaujantis Kazlų Rūdos savivaldybės daugiabučių gyvenamųjų namų ir kitos paskirties pastatų bendrijų rėmimo programos 9.7  papunkčiu, prašome skirti daugiabučio gyvenamojo namo / kitos paskirties pastato priedangos įrengimo priemonėms, nurodytoms Programos 8 priede, įgyvendinti, 20 proc. reikalingos sumos – ............................... eurų.

PRIDEDAMA:

1. Daugiabučio gyvenamojo namo / kitos paskirties pastato savininkų ar jų bendrijos pritarimas dėl Pateikėjo prašymo Programos lėšoms gauti (kopija).

2. Numatomų atlikti darbų ar paslaugų komerciniai pasiūlymai (kopijos), 3 vnt.

3. Numatomo įsigyti priedangos prasivalymo rinkinio komerciniai pasiūlymai, 3 vnt.

4. Pateikėjo atsiskaitomosios sąskaitos numeris, į kuri bus pervedamos skirtos lėšos.

Prašymą pateikė: ............................... ....................................................

(parašas) (vardas, pavardė)

Kazlų Rūdos savivaldybės daugiabučių

gyvenamųjų namų ir kitos paskirties pastatų

savininkų bendrijų rėmimo programos

8 priedas

**PRIEDANGOS ĮRENGIMO DAUGIABUČIUOSE GYVENAMUOSIUOSE NAMUOSE / KITOS PASKIRTIES PASTATUOSE PRIEMONIŲ SĄRAŠAS**

1. Daugiabučio namo / kitos paskirties pastato laikančiųjų konstrukcijų ekspertizė, statinio projekto ir statinio projekto ekspertizės rengimas, statybos techninė priežiūra.

2. Papildomo (antrojo arba trečiojo) avarinių išėjimų iš priedangos įrengimas.

3. Apsauginių dangalų angoms (langams) priedangų patalpose (metaliniai, kompozitiniai ir pan. skydai), įrengimas.

4. Įėjimo / išėjimo į priedangą durų (EI 60 degumo klasės), įrengimas.

5. Patalpos priedangoje, skirtos priešgaisrinės, ryšio, elektros energijos šaltinių, asmens, medicininės ir kt. saugos priemonėms, kelio iš priedangos prasivalymo rinkinio, sanitarinio, asmens komforto užtikrinimo ir kt. įrangai laikyti ir saugoti, įrengimo darbai.

6. Judėjimo priedangoje takų signalinio ženklinimo darbai.

7. Avarinio apšvietimo sistemos įrengimas.

8. Įėjimų ir išėjimų iš priedangų, tarp jų – avarinių, išorės apsaugos priemonių įrengimo darbai (atitvarinės ir apsauginės konstrukcijos, prieduobės, laiptai ir pan.) (esant poreikiui).

9. Avarinio geriamojo vandens tiekimo, saugojimo ir nuotekų šalinimo sistemos įrengimo ir / ar modernizavimo darbai priedangos patalpose.

10. Priedangos patalpų autonominės elektros energijos tiekimo sistemos, įskaitant išorinio elektros šaltinio prijungimo taškus, įrengimo darbai (išskyrus generatorių įsigijimą).

11. Avarinės gaisro signalizacijos ir gesinimo sistemos įrengimo darbai, įskaitant išorinius prijungimo taškus.

12. Kelio iš priedangos prasivalymo rinkinio (kirtiklio, laužtuvo, kūjo, kirvio, kastuvo, hidraulinio keltuvo, metalo pjūklo, apsauginių akinių, šalmo) įsigijimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_